Finland (finsk: "Suomen tasavalta") er en republik i Nordeuropa med omkring 5,4 millioner indbyggere, hvoraf størstedelen bor i den sydlige del af landet. Arealmæssigt er det Europas niendestørste med 338.445 km2. Historisk har Finland været en del af Sverige, og i perioden 1809-1917 var det et storfyrstedømme i det Russiske Kejserrige. Under anden verdenskrig var der reelt tre konflikter med finsk deltagelse: Vinterkrigen (1939-1940), Fortsættelseskrigen (1941-1944) og Laplandskrigen (1944-1945). Efter krigen gik Finland ind i de Forenede Nationer i 1955, OECD i 1969, den Europæiske Union i 1995 og var med i eurozonen fra starten i 1999. Landet har etableret en stærk velfærdsstat og har fundet en balance mellem øst og vest i den globale økonomi og politiske situation. Det vurderes, at Finland har et af de bedste uddannelsessystemer i Europa, verdens bedste demokrati, og landet regnes i mange undersøgelser blandt de allerbedste i verden at leve i. ("Læs mere..")
